
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ MIESTO PRIPAŽINIMO MARIJAMPOLĖS REGIONO SUSIETA TERITORIJA
2014 m. lapkričio 27 d. Nr. T- 

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos regioninės plėtros įstatymo 16 straipsnio 1 dalies 2-5 punktais, Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 patvirtintų Integruotų teritorijų vystymo programų rengimo ir įgyvendinimo gairių 2.1 ir 5 punktais bei Marijampolės Regiono plėtros tarybos 2014 m. lapkričio 7 d. protokoliniu nutarimu „Dėl Marijampolės regiono integruotos teritorijos vystymo programos“, rajono savivaldybės taryba nusprendžia,


pripažinti Šakių miestą susieta teritorija Marijampolės regiono integruotos teritorijos vystymo programoje 2014-2020 metais. 
Savivaldybės meras

PRIE RAJONO SAVIVALDYBĖS TARYBOS SPRENDIMO

„DĖL ŠAKIŲ MIESTO PRIPAŽINIMO MARIJAMPOLĖS REGIONO SUSIETA TERITORIJA“ PROJEKTO

2014 m. lapkričio 19 d. Nr. VL-1562
Šakiai


1. Parengto projekto tikslai ir laukiami rezultatai: pripažinti Šakių rajono savivaldybės Šakių miestą Marijampolės regiono integruotos teritorijos vystymo programoje susieta teritorija. Tai sudarys galimybę, patvirtinus Marijampolės integruotų teritorijų plėtros programą, rengti ir teikti Šakių miestui svarbius projektus šakinėms ministerijoms, nors Šakių miestas ir nėra priskirtas prie tikslinių teritorijų. 

2. Projekto rengimo metu gauti specialistų vertinimai ir išvados: gauti teigiami rajono savivaldybės Biudžeto ir turto, Regioninės plėtros, Kultūros ir turizmo bei Ūkio skyrių vertinimai.


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---  


4. Kiti, projekto rengėjų nuomone, reikalingi paaiškinimai: vadovaujantis Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 patvirtintų Integruotų teritorijų vystymo programų rengimo ir įgyvendinimo gairių 2.1 punktu, susietos teritorijos – tai tikslines teritorijas supanti įtakos zona, kuri nustatoma įvertinus atskirų tikslinėje teritorijoje atliekamų veiksmų (infrastruktūros ar socialinio pobūdžio) poveikio arealą ir (ar) funkcinius ryšius (darbo, mokymosi, laisvalaikio, viešųjų, socialinių ir kitų paslaugų) bei komunikacijas. Tikslinėje teritorijoje siekiama  užtikrinti teritoriškai diferencijuotą socialinę, ekonominę ir ekologinę plėtrą ir regiono teritorijos tvarkymą, mažinti gyvenimo kokybės regione disproporciją – socialinius ir ekonominius skirtumus regiono viduje. Siekiant šių tikslų, numatoma kompleksiškai sutvarkyti miesto viešąsias erdves, siekiant padidinti gyvenamosios ir investicinės aplinkos patrauklumą, atnaujinti miesto poilsio ir rekreacinių zonų infrastruktūrą bei sukurti palankias sąlygas pramonės ir verslo plėtrai. Lietuvos Respublikos vidaus reikalų ministro 2014 m. birželio 19 d. įsakymu Nr. 1V-429 Marijampolės apskrityje buvo išskirtos šios tikslinės teritorijos – Kalvarijos miestas ir Vilkaviškio miestas, kuriose 2014-2020 m. bus įgyvendinamos integruotų teritorijų vystymo programos, o Marijampolės miestas pripažintas pereinamojo laikotarpio teritorija, kuriai skirta 10 proc. 2007-2013 laikotarpiu skirto finansavimo.

Šie Marijampolėje, Kalvarijoje ir Vilkaviškyje vykstantys procesai ir planuojami veiksmai didina jų patrauklumą, lyginant su Kazlų Rūda bei Šakiais. Kadangi Šakių miestui visu  2007-2020 metų laikotarpiu finansavimas analogiškoms veikloms vykdyti neskirtas, šie tikslinėse teritorijoje vykstantys procesai ir planuojami veiksmai turi neigiamų pasekmių Šakių miestui. 


Bendrieji Marijampolės apskrities teritorijos tvarkymo principai, apibrėžti Marijampolės apskrities bendrojo (generalinio) plano IV dalyje („Teritorijos naudojimo ir apsaugos reglamentavimo principai“), įpareigoja mažinti socialinius ir ekonominius skirtumus tarp savivaldybių ar kitokiais kriterijais išskiriamų regiono teritorijų, nustato, kad plėtros prioritetai, tikslai, uždaviniai, jų įgyvendinimo priemonės turi būti derinami ir tikslinami atsižvelgiant į sparčiai kintančias regiono išorės ir vidaus sąlygas, o visų planuojamų veiklų tipas, mastas ir intensyvumas turi atitikti planuojamos teritorijos natūralias plėtros galimybes. Todėl Kazlų Rūdos ir Šakių miestai šios programos apimtyje yra laikomi susietomis teritorijomis, kurioms reikalingos kompensacinės priemonės. Todėl šiuo sprendimu konstatuojama, kad Šakių miestas yra integruota ir neatsiejama Marijampolės regiono dalis, kurios neplėtojimas turi neigiamą įtaką visam Marijampolės regionui. Dėl šių priežasčių, siekiant subalansuotos plėtros, turi būti investuojama ne tik į tikslines Marijampolės, Vilkaviškio bei Kalvarijos teritorijas, bet ir į Šakių miesto teritoriją.

